నాట్స్ డైనర్ బార్ ఫ్రీ పార్కింగ్
ఇంకొకటి ఇవ్వు, నాట్.
హలో, మిత్రమా. నా కళ్ళు ఇక్కడ ఉన్నాయి.
మొత్తం తాగేయాలి.
మీ సూప్ ఎలా ఉంది, బాస్?
ఈ పాటికి చల్లారిపోయి ఉంటుంది.
పోనీలెండి, కనీసం ఆయిస్టర్ క్రాకర్లు బాగానే ఉన్నట్టు ఉన్నాయి.
మీ భార్య చనిపోతుందా ఏంటి?
- ఏంటి? - లేదా ఈపాటికే చనిపోయిందా?
అందుకేనా ఇక్కడ కూర్చొని పెగ్గు మీద పెగ్గు ఎత్తుతున్నారు?
నేను ఇక్కడికి కాస్త ప్రశాంతత కోసం వచ్చాను.
ఓహో, అయితే మీ భార్య బాగానే ఉన్నట్టు ఉన్నారు.
కుటుంబం. ఎవరికైనా ఎంతో అమూల్యమైంది.
మీ ఇల్లు తగలడిపోలేదు కదా?
ఇలా చూడు, బాబు. ఇప్పటికే నాకు సవాలక్ష సమస్యలు ఉన్నాయి.
నువ్వు కొత్తగా ఇంకొన్నిటిని సృష్టించనవసరం లేదు, సరేనా?
ఆగండి, నాకు తెలిసింది. ఇప్పుడే తెలిసింది. మీరు చాలా మంచి వ్యక్తి.
మీ కుటుంబానికి అన్నీ సమకూర్చడానికి మీ జీవితాన్ని ధారబోశారు,
కానీ చివరికి అప్పుల ఊబిలో కూరుకుపోయారు.
మీ వాళ్లకు ఏది కావాలంటే అది కొనడం వల్లే అలా జరిగింది. పైగా అల్సర్, పైల్స్ లాంటివి వచ్చాయి.
కాకపోతే గుండెల్లో మంట, అసిడిటీ లేవు, లేదంటే మీరు ఇంత తాగి, సిగరెట్లు కాల్చిన తర్వాత
రాత్రి నిద్రపోవడానికి ప్రయత్నిస్తే అవి మీకు నరకం చూపించేవి.
కానీ మీకు నిద్రతో పెద్దగా పని లేదు కదా?
మీరు 30 ఏళ్లుగా చేసిన ఉద్యోగాన్ని ఇక్కడ ఉన్న ఇలాంటి లోహపు ముక్కకు ఇచ్చినప్పుడే
మీ ఆత్మగౌరవం కూడా పోయాక నిద్రతో ఏం పని?
ఆశ్చర్యపడాల్సిన, లేక సిగ్గు పడాల్సిన పని లేదు.
కాబట్టి చివరికి ఇలా కూర్చొని ఏదైనా దగ్గరలో ఉన్న బ్రిడ్జ్ పై నుండి దూకేసి
ప్రాణం తీసుకుంటే హాయిగా ఉండొచ్చని పగటి కలలు కంటున్నారు.
కానీ ఒకటి చెప్తాను, ఇంత వాగినా మీరు నన్ను ఒకటి పీకకుండా చెప్పేది వింటున్నారు అంటే
మీ జీవితాన్ని కాపాడగల ఒక్క మాట ఏదైనా ఉండి ఉంటుంది
అన్న ఆశ మీలో ఇంకా ఉంది.
నువ్వు ఎక్కువగా తన్నులు తింటుంటావా?
అంటే, నేను తప్పుగా మాట్లాడినప్పుడు మాత్రమే. కానీ చివరిగా దెబ్బలు తిని చాలా రోజులైంది.
నేను ఫోన్ చేసినప్పుడు ఎత్తని ఒక కూతురు ఉందన్న
విషయాన్ని నువ్వు చెప్పలేదు.
ఆ సమస్యకు కూడా నీ దగ్గర మ్యాజికల్ మందు ఉందా?
ముందుగా నేను మీకు ఒకటి చూపాలి అనుకుంటున్నాను, సరేనా?
ఏంటిది?
ఇది సి ఆఫ్ సెరినిటి నుండి తెచ్చిన ఒక ముక్క.
భూమికి పైన 391000 కిలోమీటర్ల ఎత్తులో చంద్రునికి వెలుగు తగిలే భాగంలో ఉంటుంది.
దీనిని నాకు నా కొడుకు తీసి ఇచ్చాడు. ఇది నాకు ఎంతో విలువైంది.
వావ్.
చూసారా. స్వయంగా మీరే అన్నారు.
- ఏంటి? - "వావ్" అని.
మనుషులు తమను ఆశ్చర్యానికి గురిచేసే అనుభవం లేకుండా బ్రతకలేరు.
అలాగే, నా తలమీద ఒట్టేసి,
వందల మంది నమ్మకంతో మీకు ఇది చెప్తున్నాను వినండి. మీరు ఇది చేస్తే...
బ్రైట్ సైడ్ లూనార్ నివాసాలు ఎవరైనా చంద్రునిపై నివసించగలరు!
..."వావ్, చంద్రునిపై నివసించడం నాకు నచ్చింది" అంటారు.
- నాకు అంతే స్తోమత లేదు. - దానిపై మేము రేటు వేయలేదు కదా?
నేనేం వెర్రోడిని కాదు, బాబు.
లేదు. నిజమే, కానీ మీరు ఎంత నిరాశలో ఉన్నారు అంటే,
ఇలాంటి విషయాన్ని తెలుసుకున్న వెంటనే నాకు స్తొమత లేదు అనుకుంటున్నారు.
హలో, మిత్రమా. నా కళ్ళు ఇక్కడ ఉన్నాయి.
- దీనికి పూల్ ఉంటుందా? లేక... - అది నేను ఉంటున్న మోడలే.
ఒకటి చెప్తా వినండి, అది ఎంత పెద్ద ఇల్లు అంటే, మీరు మీ అత్తగారిని ఇంట్లో పెట్టుకున్నా
ఆమెను కలవడానికి రోజులు పడుతుంది.
నీ ఇల్లు కూడా ఇలాంటిదేనా?
అవును. నేను అలాగే నా కుటుంబం, ఇక్కడ సి-ప్లెక్స్ లో ఉంటాం.
వావ్.
నేను దీనిని ఇంటికి తీసుకెళ్లొచ్చా? కొంచెం ఆలోచించుకోవాలి.
ఓహ్, అవును. లాభ నష్టాలు బేరీజు వేసుకోవాలి కదా.
అవును.
కానీ లాభ నష్టాలు బేరీజు ఎవరు వేస్తారో తెలుసా? దానిలాంటి లోహపు ముక్కలు.
ఆ కారణంగానే అది ఎప్పటికీ ప్రేమలో పడలేదు, వేగంగా కారు నడపలేదు, పిల్లల్ని కనలేదు
లేదా జీవితానికి అర్థాన్ని ఇచ్చే ఎలాంటి పనులూ చేయలేదు.
అందుకే రోజూ అదే పని చేస్తూ, అలాగే ఉండిపోతుంది.
కానీ మనలాంటి వెర్రోళ్లు మాత్రం,
భవిష్యత్తును అందంగా తీర్చిదిద్దుకోవడానికి కలలు కనగలం.
అరే, ఛ. మీరు నవ్వుతున్నారు.
- ఒకటి చెప్పనా? - దేవుడా. ఇది పిచ్చితనం.
మనసు విప్పి మాట్లాడగల వారితో ముచ్చటించడం ఎలా ఉంది? ఈసారి, ఈ అవకాశాన్ని వదులుకోకండి.
- ఏంటది? - నేను అన్నదే లిఖితపూర్వకంగా రాశాం.
సున్నా డౌన్ పేమెంట్, నెలకు 150 డాలర్లు, మీ సంతకం పెడితే చాలు.
హేయ్. మీకు గనుక రేపు ఉదయానికి ఇది మీకు సరైంది కాదు అనిపిస్తే, వెంటనే ఈ పత్రాన్ని చింపేస్తాను.
కానీ, ఒకటి చెప్పనా? ఒక చిన్న కండిషన్ ఉంది.
మీరు ఇవాళ మీ అమ్మాయికి ఫోన్ చేస్తాను అని నాకు మాట ఇవ్వాలి.
జీవితం చాలా చిన్నదని, మీరు ఆమెను ప్రేమిస్తున్నారని చెప్పాలి.
అలాగే తనకు మీతో గడపాలని ఎప్పుడు అనిపించినా,
వెంటనే రాకెట్ లో వచ్చి, మీతో గడపడానికి ఇంట్లో ఒక గది కూడా ఉందని చెప్పాలి.
సరే.
మార్నింగ్, మిత్రమా.
హలో, పక్కింటి ఆవిడా.
మీ రోజును హాయిగా, జాలిగా ఎంజాయ్ చేయండి.
సరే, బంగారం. రాత్రికి కలుస్తాను.
బై, బుజ్జి.
హలో, అండి. మీకు ఇష్టమైన వస్తువులు డెలివరి చేస్తున్నా.
ఎంత మంచి పక్షో.
నేను తర్వాత ఇక్కడే ఆగాలి.
అయ్యో. ముందు నువ్వే వెళ్ళు.
హలో, అండి. మీకు ఇష్టమైన వస్తువులను డెలివరీ చేస్తున్నాను.
ఇక్కడ ఉన్న అందరూ కలలు కనేవారే, కదా?
కానీ ఏదైనా మన సొంతం కాగల ఇలాంటి ప్రపంచంలో మనం కలలు కనడం కష్టం.
బ్రైట్ సైడ్ లూనార్ నివాసాలు
మీ కుటుంబాలకు నేను ఆ అవకాశం ఉండాలని కోరుకుంటున్నాను.
మీరు నిద్రలేచి, పడక గది కిటికీలోనుండి చూస్త భూమి ఉదయించడం కనిపించాలి.
మీ భార్య తన లూనార్ గార్డెన్ లో పని చేస్తుండాలి.
మీ అబ్బాయి సున్నా గ్రావిటీ ఆట స్థలంలో బంతి ఆట ఆడుకుంటూ ఉండాలి.
మీ అందరికీ ఇలాంటి గొప్ప జీవితం ఉండాలి. ఇంతకంటే ఇంకేం చెప్పగలను.
డబ్బు, పలుకుబడి ఉన్నవారు మాత్రమే చంద్రుడిని ఆక్రమించుకోవాలా? అస్సలు ఒప్పుకోకూడదు.
ది బ్రైట్ సైడ్,
నిజమైన శ్రామిక ప్రజలు తిరిగి తమ జీవితాన్ని ప్రారంభించి, విశ్రాంతి తీసుకొని, రిటైర్ అవ్వడానికి అదే సరైన ప్రదేశం.
అదొక్కటే కాదు, మీ పిల్లలకు భవిష్యత్తులో ఎంతో మంచి చేయగల ఆస్థిని సంపాదించిన వారవుతారు.
కాబట్టి, దయచేసి ఆలోచించండి. ఒక్క నిమిషం ఆలోచించుకోండి.
మా టాప్ సేల్స్ అసోసియేట్స్ తో మాట్లాడండి.
మెరుగైన రేపటికి ఇవాళ్టి నుండే జీవించడం ప్రారంభించండి.
మెరుగైన రేపటి అనుభవాలను, నేడే పొందండి!
సరే. నాకు మీ సమయం ఇచ్చినందుకు థాంక్స్. చాలా థాంక్స్.
జనం మంత్రముగ్దులైపోయారు, జాక్. బాగా మాట్లాడావు.
వాళ్లందరితో డీల్స్ కుదుర్చుకొని, షేక్ హ్యాండ్స్ ఇచ్చేసరికి చేయి పడిపోయేలా ఉంది.
అందరికంటే నీ స్పీచ్ నాకే బాగా నచ్చినట్టు ఉంది.
మంచిది. సరే.
ఎడ్, నువ్వు ముందు వరుసలోని కొత్తగా వచ్చిన తల్లిదండ్రులతో మాట్లాడు.
జీవితంలో ఇంకా సరదాలకు సమయం ఉందని గుర్తు చెయ్.
సులభంగా పనైపోతుంది. దేవుడా, పిల్లలకు నేను బాగా నచ్చుతా.
హెర్బ్, నువ్వు ఆ బామ్మ, తాతల పని చూడు. గోల్ఫ్ ఇంకా ట్యాక్సులు ఆదా చేసుకోవడాన్ని హైలైట్ చెయ్.
అలాగే, అర్థమైంది.
వాళ్లతో కచ్చితంగా డీల్ కుదుర్చుకోవాలి అంతే.
నేను ఎలాంటి శ్రమ పడకుండానే ఇక్కడ డీల్స్ అన్ని కుదర్చగలను, సరేనా?
నేను ఇవాళ అద్భుతమైన సేల్స్ పెర్ఫార్మన్స్ ని కనబరుస్తాను.
- నేను ఇప్పుడే ఆ మాట అన్నాను. - హేయ్, మిత్రులారా.
మనం వాళ్లకు ఇల్లు అమ్ముతున్నట్టు చూడకండి.
- జీవితాలను మార్చుతున్నాం. - జీవితాలను మార్చుతున్నాం.
- అర్థమైంది. - అలాగే.
అక్కడ ఉన్న వ్యక్తి, అలాగే ఆయన కూతురిని చూస్తున్నావా?
వాళ్ళు ఇల్లు తీసుకోవడానికి సిద్ధం. ఆయన సంగతి చూసుకో, సరేనా?
అప్ గ్రేడ్స్, ప్రోత్సాహకాలు, ఏది ఉంటే అది ఇవ్వు.
సాధారణంగా ఇవన్నీ నేను హెడ్ ఆఫీసు వారిని అడిగి చేస్తాను.
ఓహ్, షిరిల్, ఇవాళ మనం వాళ్లకు చాలా డబ్బు సంపాదించి ఇవ్వబోతున్నాం,
అలాంటప్పుడు జనానికి మేలు చేస్తే పోయేది ఏం లేదు.
మిస్టర్ జాక్ బిల్లింగ్స్, ప్లీజ్.
- అరే ఛ. - ఏంటి?
ఇది, చంద్రునిపై నుండి వచ్చిన మెసేజ్. స్టాన్ జాంకెన్స్.
రేపటికి విస్టావిల్ కి వెళ్లి సేల్స్ చేయమంటున్నాడు.
వాడొక వెధవ.
ఇక్కడ మంచి డబ్బు చేసుకోవచ్చు, కానీ అక్కడికి వెళ్ళడానికి రాత్రంతా ప్రయాణం చేయాలి.
నెమ్మదించు, షిరిల్. ఈ కంపెనీని అతనే స్థాపించి, అభివృద్ధి చేసాడు.
కానీ ఇప్పుడు చంద్రునిపై కూర్చొని
మన పని మనకంటే అతనికే తెలుసు అన్నట్టు అనుకుంటున్నాడు.
అవును, కొంచెం వెధవ లక్షణాలు ఉండి ఉంటాయి.
కానీ విస్టావిల్ లో ఉండే ప్రజలు కూడా
మిగతావారిలా తమ కలల సౌధంలో ఉండటానికి నోచుకోరా?
రెండొవ స్థానానికి వెళ్ళాడు. మిగిలిన ఆరు జోన్ లలో ఎగిరేవారు అలాగే ఉండిపోయారు.
నేను నువ్వు అన్న విషయం ఆలోచించాను, ఎడ్.
అక్కడికి వెళ్లడం గురించి. చంద్రుడిపై నివసించడం బాగుండవచ్చు.
అవును, కానీ నీ భర్తకు నచ్చదు.
అంటే అక్కడికి వచ్చే భాగ్యం వాడికి లేనట్టే.
లేదు. అవునా? నిజంగా?
అవునా? అయితే, సూపర్, వస్తున్నాను కాచుకో, విస్టావిల్, ఎందుకంటే నేను ఇంకా నా బేబీ...
చంద్రునిపైకి వెళ్ళనున్నాం. నిజంగా?
నువ్వు ఎప్పుడైనా విస్టావిల్ లో పని చేసావా? గత అనుభవంతో ఏమైనా టిప్స్ ఇస్తావా?
పని చేశాను, కానీ చాలా కాలం క్రితం.
వింటుంటే నీకు భయంగా ఉన్నట్టు ఉంది, జాక్.
ఏడు పాయింట్లు, ఎంత చక్కగా సాధించారో. అబ్బా, వాళ్ళ పని అయిపొయింది అనుకున్నాను.
అవును. కానివ్వండి.
నీ ఈ సరదా కోసం నువ్వు ఎంత ఖర్చు చేస్తున్నావు?
అంత ఎక్కువ ఏం కాదు, షిర్లి. ఎప్పుడూ ఓడినట్టు భావించకూడదు. తెలుసుకో.
అతను బాల్ వేసాడు, అవుట్ అయిపోయాడు.
- లేదు, ఒప్పుకోను! - నో జోన్!
మెల్లకన్ను ఉన్న పనికిమాలిన సన్నాసి!
అక్కడికి మనం వెళ్ళడానికి నీకున్న ప్లాన్ ఏంటి?
విస్టావిల్ కి స్వాగతం నూతన అవకాశాలను కనుగొనండి
ఇక్కడ నా కుటుంబీకులు ఉన్నారు, అంతే.
అది గొప్ప విషయం. అంటే, మనకు స్ఫూర్తిని ఇవ్వడానికి కుటుంబం కంటే పెద్ద విషయం ఇంకేం ఉంటుంది.
అలాగే ప్రోత్సాహాన్ని కూడా.
అంటే, నా భార్య బెట్టి బిడ్డను కనబోతోందని నీకు చెప్పాను కదా.
కవలలు. అందరూ ఇప్పుడు రెండున్నర రెట్లు ఎక్కువ ఖర్చు అవుతుంది అంటున్నారు.
ది విస్టా మోటార్ లాడ్జి
నేను తనకు ఎన్నో సార్లు చెప్పాను, బ్రైట్ సైడ్ వారితో గత రెండు నెలలుగా పని చేస్తున్నాను.
- అంటే, దాదాపు తొమ్మిది వారాలు. - అవును, మనం వచ్చేసాం, హెర్బ్.
మంచిది. అద్భుతం.
సరే. నువ్వు లోపలికి వెళ్తావా? నేను ఒక చోటుకు వెళ్ళాలి.
నీకు ఎలాంటి సహాయం కావాలన్నా, నేను సంతోషంగా సహాయం చేస్తాను.
అయితే ముందు ఇంటింటికి వెళ్లి హాల్ కి జనాన్ని తీసుకురా.
అది నేను చేయగలను. తప్పకుండా. సరేనా?
అలాగే. థాంక్స్.
గుడ్ మార్నింగ్, అతిథిగారు. మీ బ్యాగులు తీసుకురమ్మంటారా?
ఎటర్నల్ స్ప్రింగ్స్ వృద్ధాశ్రమం
మళ్ళీ మీరే గెలిచారు.
బింగో
- ఓహ్, అమ్మా. - జాకీ. ఇలా రా.
నువ్వు పంపిన ఉత్తరంలో నువ్వు చనిపోతున్నావు అని ఉంది. అలా చేయకు.
అదే నిజం అయ్యుంటే బాగుండు అనుకుంటున్నావు కదా.
- లేదు. - అతి త్వరలోనే అది నిజం అవుతుంది,
అప్పుడు నన్ను ఇలాంటి జైలులో వదిలేసినందుకు నువ్వే చాలా బాధపడతావు.
గత రెండు నెలలుగా నేను చాలా బిజీగా ఉన్నాను.
ప్రొమోషన్ ఇచ్చారు, రీజినల్ మేనేజర్. నేను నీకు చెప్పాను అనుకుంట.
అదంతా అనవసరం, జాకీ. ఇప్పుడిక దేనితోనూ ప్రయోజనం లేదు.
ఎలా చూసినా జీవితం విచారకరమే.
నాకు తెలుసు. కానీ సమస్య ఎలాంటిదైనా, మనం తట్టుకొని నిలబడతాం, సరేనా?
ఈసారి కాదు.
మరీ పరిస్థితి బాలేదు, జాక్. నీ మరీ.
ఆమె హాస్పిటల్ లో ఉంది.
ఆ పక్షి బొమ్మతో తిరిగే ఒక వ్యాన్ ఆమెను తన ఇంటి ముందు గుద్దేసింది.
అలాగే పాపం జోయి.
నీ కొడుకు తల్లి ఇప్పుడు కోమాలో ఉంది. ఎవరైనా ఆ విషయాన్ని ఎలా తట్టుకోగలరు.
అవును, నాకు తెలుసు.
నీకు ఏం తెలుసు?
నాకు తెలీదు...
ఇప్పుడు వాడికి... వాడికి 20 ఏళ్ళు వచ్చి ఉంటాయి.
నన్ను కనీసం గుర్తుపట్టలేడు.
నన్ను మభ్యపెట్టడానికి చూడకు, జాక్.
నీ మనసు విరిగిపోయిందని నాకు తెలుస్తోంది.
అమ్మా, గత 18 ఏళ్లుగా మరీకి నాకు మధ్య ఎలాంటి బంధం లేదు.
అందరికీ పరిస్థితి ఇలా అయ్యుండకుండా ఉంటే బాగుండేదనే ఉంది.
కానీ నువ్వు తప్ప మిగతావారంతా ఆ విషయాన్ని వదిలేసారు.
నీకు ఇంకా సమయం మించిపోలేదు. వెళ్లి వాళ్ళను కలువు.
ఇప్పటికే అధ్వాన్నంగా ఉన్న వాళ్ళ పరిస్థితులను నేను వెళ్లి
ఇంకా పాడుచేయాల్సిన పని లేదులే.
జీవితంలో ఎదురయ్యే ప్రతీ ఇబ్బంది నుండి
తప్పించుకోవడంలో నువ్వు చాలా నైపుణ్యం ఉన్నవాడివి!
ఇక్కడికి వచ్చాను కదా?
హేయ్, నీ ఈ కొత్త గది ఎలా ఉంది?
ఈ గార్డెన్ సీనరీ బాగుంది, కదా?
మీ నాన్న విషయంలో కూడా నువ్వు ఇలాగే చేసావు.
నేను వెళ్లి కొందరిని కలవాలి. నేను వెళ్తున్నాను.
అప్పుడే వెళ్ళిపోకు, జాకీ. ఇంకొక అయిదు నిముషాలు ఉండు.
లవ్ యు, అమ్మా. మళ్ళీసారి కలుస్తాను, సరేనా?
వెళ్లి వాళ్ళను కలువు! నీ బిడ్డకు నువ్వు కావాలి.
మూడు, రెండు, ఒకటి, బ్లాస్ట్ ఆఫ్.
తారల మధ్య నూతన అధ్యాయాన్ని తెరవడానికి వెళ్ళండి.
లూనా, మనం కలలు కన్న మొదటి ప్రదేశం.
ముందుగా, అది మన భూమికి ఎంతో ముఖ్యమైన మైనింగ్ వనరు,
ఆపైన ధనికులు విహార యాత్రకు వెళ్లే ఆటవిడుపు ప్రదేశం.
కానీ ఇప్పుడు, దూరదృష్టి కలిగిన వ్యాపారవేత్త, మిస్టర్ స్టాన్లీ జాంకెన్స్ పుణ్యమా అని,
అలాగే బ్రైట్ సైడ్ సంస్థ చొరవ కారణంగా,
మన అందరికీ నివాసాన్ని ఇవ్వగల చంద్రమండల స్థానానికి ఆవాసం అది.
మీ కుటుంబ బడ్జెట్ కి సరిపడే, మంచి విలువ పలికే
పూర్తిగా ఫర్నిష్ చేయబడిన ఇల్లు.
గుడ్ మార్నింగ్, బాబు. ఇవాళ రాత్రి పెద్ద సేల్స్ కాన్ఫరెన్స్ ఉంది.
ఇల్లు అంటే, సంతోషంగా ఉండాల్సిన ప్రదేశం, తల నొప్పితో కాదు.
మీరు ప్రశాంతంగా, హాయిగా ఉండగల ప్రదేశం.
బ్రతకండి, ప్రేమించండి, నవ్వండి,
అలాగే గతకాల తలనొప్పులు, బాధలను ఇక్కడే వదిలేయండి.
"బ్రైట్ సైడ్ పైకి నేడే బయలుదేరండి!"
కాబట్టి మా టీవీ స్పేస్ పోలీస్,
బక్ మాన్జెల్ తో, అలాగే ధైర్యంగా ముందడుగు వేసిన
మొదటి ప్రయాణికులు, సంతోషంగా ఉంటున్న కుటుంబాల ప్రత్యేక క్లబ్ లో జాయిన్ అవ్వండి.
మీ మెరుగైన రేపటిని నేటి నుండే బ్రతకండి.
లూనార్ లింక్
జాకీ, బాబు! నేను చెప్పేది వినిపిస్తోందా?
ఇంకా భూమి పైనే ఉంటూ జీవితంలో పైకి రావాడానికి కష్టపడుతున్నావా?
చాలా స్పష్టంగా వినిపిస్తోంది, బక్!
అది స్పేస్ షెరీఫ్ కార్యక్రమంలో ఉండే వ్యక్తి, లియాన్. అది అతనే!
అతని ఇల్లు మన ఇంటి పక్కన ఉంటే ఎలా ఉంటుందో ఊహించుకో.
అయితే ఇక్కడి వారందరికీ ఒక విషయం చెప్పాలి. ఇది నూటికి నూరు శాతం నిజం,
ఇక్కడ జీవితం ఎంతో చక్కగా, హాయిగా ఉంది.
భూమిపై ఉండే పాట్లు, పన్ను ఇబ్బందులు లేవు.
దోమలు, ట్రాఫిక్ జామ్ లు లేవు.
ఇక్కడికి వచ్చి నేను మంచి పని చేశాను అంటావా, జాక్?
మీరే అన్నారు కదా, బక్. ఫోన్ చేసినందుకు థాంక్స్.
అలాగే ఇంకొకటి మర్చిపోకండి, ఈ తారల మధ్య నేను తప్ప వేరే న్యాయ నిర్ణేత ఎవరూ లేరు.
సరే, నేరుగా బక్ నోట నుండే మీరు విన్నారు కాబట్టి, ఇక నేను,
మళ్ళీ అదే చెప్పి మీ సమయం వృధా చేయను.
కానీ, బ్రైట్ సైడ్ గురించి ఆలోచించినప్పుడు, నా భర్య తన లూనార్ గార్డెన్ లో పని చేస్తూ,
అలాగే నా కొడుకు, సున్నా గ్రావిటీలో ఆడుకుంటుండగా.
నా...
నా అందమైన కుటుంబం...
ఒకటి చెప్పనా? ఈ విషయాన్ని మీరే నాకు వివరించండి.
చిటికెలో అద్భుతాలు చేస్తూ బ్రతుకుతున్నాం.
నక్షత్రాల మధ్యకు వెళ్తున్నాం, అణువులను చేధిస్తున్నాం. మన చెత్త తీయడానికి మాట్లాడే రోబోట్లు ఉన్నాయి.
అయినా కూడా...
మనం ఇంకా మన కలలు నిజం చేసుకోవాలని ఎందుకు చూస్తున్నాం?
అది...
ఆ భావనను నిర్వచించడానికి, నా వ్యాపార రంగంలో ఒక టెక్నికల్ పదం ఉంది.
దాన్నే చెత్త డీల్ అంటారు.
మన జీవితంలోని అతిగొప్ప రోజులు వృధాగా గడిచిపోతున్నాయి,
కారణంగా మనల్ని ముందుకు నడిపించే స్ఫూర్తి
రోజు రోజుకూ తరిగిపోతోంది.
మనలో కొందరు ప్రేమించినవారిని కోల్పోతున్నారు.
ఉన్నట్టుండి,
ఏ క్షణంలో అయినా, అంతా చేయి దాటిపోవచ్చు.
ఎన్నటికీ తిరిగి రాదు.
ఎందుకంటే వాస్తవంలో బ్రతుకుతూ జీవితాన్ని ఆస్వాదించలేని ప్రతీరోజు...
ఈ క్షణంలో కూడా, మనం కొంచెం కొంచెంగా మరణిస్తున్నట్టే.
అర్థం లేని వాగ్దానాలు చేసుకుంటూ గడిపేస్తున్నాం.
తస్సాదీయ, నేను ఇక ఎదురుచూసేది లేదు.
మీరు కూడా ఎదురుచూడకూడదు.
ఇదే సరైన సమయం...
పశ్చాత్తాప పడడం అనేది చావు కంటే దారుణమైన పరిణామం.
వాళ్ళు ఇంకా చాలా విషయాలు వినలేదు.
నిరాశను చూపితే, సేల్స్ జరగవు అని ఒప్పుకుందామా?
వచ్చినందుకు థాంక్స్, మితృలారా.
అభినందనలు, జోయి, నక్షత్రాల మధ్య నూతన ఇంటిని కొన్నందుకు.
థాంక్స్, హెర్బ్.
తెలుసా, నిజం చెప్పాలంటే,
ఇది సరైన సమయానికి నా చేతికి అందింది.
అలాగే ఆ స్పీచ్...
చెప్పాలంటే, ఆయన నాతోనే మాట్లాడుతున్నారు అనిపించింది.
ఏదైతేనేం, మీకు మళ్ళీ థాంక్స్.
మిమ్మల్ని చూస్తుంటే వ్యక్తిగత స్థలం ఎక్కువ కావాలనుకునేవారిలా ఉన్నారు.
కెప్లెర్ క్రేటర్ దగ్గర చూడండి.
పెద్ద స్థలాలు, చాలా నిశ్శబ్దంగా, అందంగా ఉంటుంది.
అక్కడ ఉండే ఎలియెన్స్ సంగతి ఏంటి?
అంటే, మిమ్మల్ని తప్పుబట్టాలని కాదు,
కానీ, అలాంటివి ఏమీ లేవు.
సర్లే, నీకు తెలుసుమరి.
నీకు నా గురించి తెలీదు, కానీ నాకు నీ గురించి తెలుసు.
అలాగే మనిద్దరికీ ఒకడు బాగా తెలుసు.
అలాగే అతను ఈ మధ్య నువ్వు చాలా బెట్లు ఓడిపోతున్నావు అని చెప్పాడు.
అంటే, ఆగు, ఆగు.
నేను ఇక్కడ ఏం చేస్తున్నాను అనుకుంటున్నావు? అతని బాకీ చెల్లించడానికే పని చేస్తున్నాను.
ఇదుగో, సరేనా? తీసుకో.
రేపు ఉదయం మళ్ళీ రా, నీకు ఇంకా ఇస్తాను, సరేనా?
సరేనా?
నర్స్ గ్రేటన్, దయచేసి హోలోగ్రాఫిక్ ఆపరేటింగ్ థియేటర్ కి వెళ్ళండి.
రూమ్ 321
మిస్టర్ బిల్లింగ్స్?
నేను ఇవాళ సేల్స్ కాన్ఫరెన్స్ లో డి-ప్లెక్స్ ఇల్లు కొనుక్కున్నాను.
అంతా మీ వల్లే. జోయి షార్టర్.
హేయ్, బాబు. నిన్ను కలవడం సంతోషం. నేను... నేను తప్పు ఫ్లోర్ లో ఉన్నట్టు ఉన్నాను.
ఓహ్, అవును. అంటే, ఈ ఫ్లోర్ లో పరిస్థితి సీరియస్ గా ఉన్నవారు ఉంటారు.
లోపల ఉన్నది మీ అమ్మగారా?
అవును.
- చాలా బాధగా ఉంది, బాబు. - ఏం పర్లేదు.
- నీకు ఏమని చెప్పాలో నాకు తెలిసి ఉంటే బాగుండేది. - అంటే, మీరు ఉదయం చెప్పిన ఆ మాటలు
నా జీవితంపై చాలా పెద్ద ప్రభావాన్ని చూపించాయి, మిస్టర్ బిల్లింగ్స్. తెలుసా?
నేను ఇన్ని రోజులూ నిరాశతో ఉండిపోయాను,
ఇలా జరిగినప్పటి నుండి.
అంటే, నువ్వు అలాంటి మాటలు అంటుంటే నాకు చాలా సంతోషంగా ఉంది, బాబు.
- నీకు ఒకటి చెప్పనా, జోయి? - తప్పకుండా.
నేను నిన్ను ఇంకొక మంచి ఇంటికి అప్ గ్రేడ్ చేస్తాను, ఖర్చు నాది.
అప్పుడు, ఒకవేళ మీ నాన్న లేదా నీ గర్ల్ ఫ్రెండ్ అక్కడికి
- వచ్చి ఉండాలనుకుంటే... - అది గొప్ప విషయం.
అంటే, నాకు గర్ల్ ఫ్రెండ్, లేదా నాన్న అంటూ ఎవరూ లేరు, కానీ...
హేయ్, నువ్వు వాళ్ళు లేకపోయినా నువ్వు బాగానే ఉన్నావు.
నువ్వు ఉండటం నిజంగా మీ అమ్మ అదృష్టం.
థాంక్స్, మిస్టర్.
"అభినందనలు. ఒక నూతన ప్రపంచం మీకోసం ఎదురు చూస్తుంది.
బ్రైట్ సైడ్ లూనార్ నివాసాలకు స్వాగతం..."
ఇంకొక రౌండ్ మందు వేస్తున్నాను.
మగాళ్ల టాయిలెట్ లో ఉన్న ఫ్లష్ ఎలాంటి సమస్యలు లేకుండా
పని చేస్తుందని చెప్పే ఎవరైనా పెద్ద అబద్ధాల కోరు, సరేనా?
నువ్వు చేతితో నొక్కే బటన్ గురించే అంటున్నావు కదా?
భలే తమాషాగా చెప్పావు, షిర్లి. నేను ఎప్పటికీ నీకు హ్యాండ్ షేక్ ఇవ్వలేకపోవచ్చు.
అయితే ఇవాళ నువ్వు ఎలాంటి సేల్స్ చేయలేకపోవడం మంచి విషయమే.
ఓహ్, హెర్బ్.
నా సున్నా సేల్స్ కంటే, నీ ఒక్క సేల్ ఎందుకోగానీ ఇంకా దారుణం అనిపిస్తోంది.
నిజానికి, నేను నీకంటే మేలు.
సర్లే, నోరు మూసుకో, హెర్బ్... చూడు, చేయాల్సింది అంతా చేసేసి
జాక్ మనల్ని ఇలా అర్ధాంతరంగా, మన చావు మనల్ని చావమని వదిలేసి పోవడం దారుణం.
మనకు ఒక గురి లేకుండా పోతుంది.
టాయిలెట్ చేతిలో దెబ్బలు తిన్నందుకు జాక్ పై నిందలు వేయడం మానెయ్,
నువ్వు ఆ కథే అందరికీ చెప్పాలనుకుంటే అంతే.
నేను అదే కథ చెప్తాను, షిర్లి. ఇది జాక్ ఒక్కడి గురించే కాదు.
తాను చేయాల్సిన పని చేయలేక, తప్పులు చేసి, ఆ భారాన్ని తన బృందంపై వేసిన ప్రతీ బాస్ ఇంతే.
ఆ చంద్రమండలం పైకి ఎక్కి కూర్చున్న స్టాన్ జాంకెన్స్ సంగతి కూడా అంతే.
చాలా థాంక్స్, స్టాన్. మనం ఇక్కడ ఉన్నామని కూడా అతనికి తెలీదు,
అలాంటిది మన కష్టం, బాధలు ఇంకా డబ్బు అవసరం అలాగే అన్యాయంగా విరిగిన నా వేలు
గురించి ఇతనికి ఏం తెలుస్తుందిలే.
ఒకవేళ జాక్ నిజంగానే వెళ్ళిపోతే, మనకు ఈ ఉద్యోగం ఇంకా ఉన్నట్టేనా?
ఉద్యోగం లేదు అని ఒకరు చెప్పేవరకు ఉన్నట్టే.
ఎందుకంటే, ఒకవేళ నాకు ఉద్యోగం ఊడితే, నేను ఆ విషయం బెట్టికి చెప్పాలి.
సరే, ఎవరూ అతిగా ఆలోచించుకోకండి. జాక్ తిరిగి వస్తాడు.
రాడని నీతో అయిదుకు-ఒకటి బెట్టు కడతాను.
మనల్ని ఇలా మన మానాన వదిలేసి పోయాడంటే
జాక్ కి కచ్చితంగా ఏదొక మంచి కారణం ఉండి ఉంటుంది.
అతను చూడటానికి బాధలో ఉన్నట్టే ఉన్నాడు,
కానీ అతనికి ఏదైనా బాధ ఉండి ఉంటే కచ్చితంగా చెప్పేవాడు,
ఎందుకంటే పని సమయంలో తప్ప, మిగతా వేళల్లో మనం ఒక కుటుంబం లాంటి వారం.
కాబట్టి, ఎలాంటి సమస్య ఉండి ఉండదు.
- చాలా థాంక్స్, హెర్బ్. కాస్త మనసు శాంతించింది. - మంచిది.
సరే, లోనికి రా.
మీ హోటల్ బసను మరింత సౌకర్యవంతంగా చేయడానికి ఉన్నాం.
అగు.
మీ రాత్రిని బాగా ఎంజాయ్ చేయండి.
బ్రైట్ సైడ్ - మిస్టర్ జోయి షార్టర్ 124 గార్వ్యూ టెర్రస్ - విస్టావిల్
హలో, అతిథి గారు. మీకు ట్యాక్సీని తెప్పించమంటారా?
మిస్టర్ బిల్లింగ్స్?
- మిస్టర్ బిల్లింగ్స్! - మార్నింగ్, బాబు. క్షమించాలి, నేను మాట్లాడలేను.
హేయ్. సరే, ఇబ్బంది పెడుతున్నందుకు క్షమించండి,
కానీ నా అప్లికేషన్ విషయంలో ఏదో తప్పు జరిగినట్టు ఉంది.
చూడండి, ఇవాళ ఉదయం చంద్రుని నుండి ఇది వచ్చింది.
నాకు తెలిసి నా అప్లికేషన్ ని తిరస్కరించినట్టు ఉన్నారు.
అవును. వాళ్ళు...
అక్కడ ఉన్న ఫైనాన్స్ వాళ్లలో సగం మంది రోబాట్లే.
నేను వాళ్ళతో మాట్లాడగలనా? వాళ్ళు నాకు ఎక్కువ డబ్బు వెనక్కి పంపారు.
అదంతా చేసి సమయం వృధా చేసుకోకు. ఆ డబ్బును నువ్వే వాడుకోవచ్చు.
సరే, కానీ నాకు డబ్బు వెనక్కి వద్దు.
భూమిపై నాకంటూ ఏమీ లేదు.
సరే, బాబు.
నువ్వు చంద్రుడిపైకి వెళ్లినా కూడా, అక్కడ కూడా నీకు సమస్యలు ఉంటాయి.
ఆ విషయం మీకు తెలీదు.
నాకు తెలుసు. అందరికంటే బాగా తెలుసు.
నా కష్టమర్లు తమకు నష్టం తీసుకువచ్చే పనులు చేయకుండా ఆపడం నా బాధ్యత. సరేనా?
అంటే నాకు ఇస్తాను అన్నదాన్ని క్యాన్సిల్ చేసింది మీరేనా?
అంటే, నువ్వు...
నా జీవితాన్ని ఒడిసిపట్టుకోవాలి, అదీ ఇదీ అని చాలా పెద్దగా మాట్లాడారు,
కానీ ఇప్పుడు నాకంటే నా జీవితం గురించి మీకే ఎక్కువ తెలిసింది అన్నమాట?
మీరు చెప్పేవి అన్నీ అబద్ధాలే, మిస్టర్.
బాగా మాట్లాడావు, బాబు. చాలా బాగా మాట్లాడావు.
పోయి చావు.
నేను ఆశ పెట్టుకున్న ఒకే ఒక్క విషయం...
అంటే, నువ్వు ఆశపడటానికి ఇంకా చాలా ఉన్నాయి.
నువ్వు భలే కుర్రాడివి, ధైర్యంగా నిలబడగల సత్తా ఉంది.
అలాగే సమయస్ఫూర్తితో ఆలోచించగలవు.
- అవన్నీ మంచి లక్షణాలు. - ఓహ్, సర్లే, వావ్, చాలా థాంక్స్.
నీలో ఏం చూశానో నాకు తెలుసు. నన్ను అడిగితే నీ సత్తాలో అది 10% మాత్రమే.
నువ్వు జనానికి ఆరోగ్యాన్ని ప్రసాదించడం, యుద్ధాలు ఆపడం చేయలేకపోవచ్చు,
కానీ ఒక్కొక్కసారి జనానికి కొత్త కలలు అమ్మడం కూడా
వారి జీవితాలను మార్చగలదు. నువ్వు ఆ పని బాగా చేయగలవు.
మనం కలిసి పని చేస్తే, నేను నీకు చాలా నేర్పగలను.
మీరు నాకు మళ్ళీ అబద్ధం చెప్తున్నారా?
ఇంతకు ముందు చేసినదానికి క్షమించు, బాబు.
నీకు ఒక మంచి డీల్ చెప్తాను.
వచ్చి నాకు పని చెయ్,
త్వరలోనే నీకు ఇక్కడ జీవితం ఎంత బాగుంటుందంటే,
చంద్రుడిపైకి వెళ్ళాలి అనే ఆలోచనే పోతుంది.
నాకు ఎలాంటి...
మంచి బట్టలు లేవు.
సరే, అయితే వెళ్లి ఒక సూట్ తీసుకుందాం.
సరే, కారులోకి ఎక్కు.
పదా. మనం జీవితాలను మార్చాలి.
- అది... - అవును. జోయి.
వాడిని ఒక ప్రయోజకుడిగా మార్చుతాను.
వావ్, జాక్.
భలే అందంగా ఉన్నాడు. మీ ఇద్దరూ భలే ఉన్నారు.
సరే, వాడిని కలవమని ఒత్తిడి చేసినందుకు థాంక్స్. వాడికి ఎవరో ఒకరి అవసరం ఉంది.
నేను ఇది కలలో కూడా ఊహించలేదు.
లవ్ యు, అమ్మా.
చట్టానికి ఉన్న స్వరాన్ని నేను!
నాపై ఎలాంటి నేరం ఉండి ఉండదని ఆశిస్తున్నాను.
నేను నా జీవితాన్ని చాలా ఎంజాయ్ చేస్తున్నా, జాక్. నీ వల్లే బ్రైట్ సైడ్ లో ఉంటున్నాను.
నీకే థాంక్స్, బక్.
మా కష్టమర్ల సంతోషం చూడటం కంటే మాకు ఇంకేం వద్దు.
ఓహ్, దేవుడా, జాక్.
నీ సూట్ ఇంకా హెల్మెట్ లేకుండా చంద్రుడి వాతావరణంలోకి వెళ్ళలేదు కదా.
అదేం పర్లేదు. మనల్ని సురక్షితంగా ఉంచడానికి వాళ్ళు ఈ ప్రదేశం అంతా కవర్ చేసే
ఒక బబుల్ ని ఏర్పాటు చేసారు.
సరే.
కొన్ని సార్లు మర్చిపోతుంటా, కానీ మీరు అన్నీ ముందే ఆలోచించారు.
అంటే, మీరు లేకుండా మేము అవేం చేయగలిగి ఉండేవారం కాదు.
నేను ఇక ఇప్పుడు భూమిపైకి వెళతాను, సరేనా?
సరే, కానీ మిస్టర్ జాంకెన్స్ ని కలవకుండా
మాత్రం వెళ్ళిపోకు సుమీ.
తప్పకుండా.
సరే, మళ్ళీ కలుస్తాను, షెరీఫ్. ఈ నక్షత్ర మండలం మీ చేతుల్లో ఉంది.
మిత్రులారా! హేయ్. మనతో జోయి షార్టర్ కలుస్తున్నాడు.
ఎడ్డీ, హెర్బ్. జోయి షార్టర్. షిర్లి స్టెడ్ మ్యాన్.
ది సి ఆఫ్ సెరినిటి.
సబ్ టైటిల్స్ అనువదించింది: జోసెఫ్